सूचना एवं प्रोद्योगिकी मंत्रालय द्वारा वर्ष २०१६ में देश में तकनीकी क्षेत्र में काम करने वाले १४ युवाओं का सम्मानित किया गया था। सम्मानित होने वाले युवाओं में शहर का हेमंत मेहरा का चयन भी हुआ था। दिल्ली के प्रगति मैदान में आयोजित समारोह में पूर्व केन्द्रीय सूचना एवं प्रसारण मंत्री स्मृति ईरानी द्वारा हेमंत का सम्मान कर उन्हें सच्चे डिजीटल चैम्पीयन अवार्ड से सम्मानित किया था। हेमंत हाउसिंग बोर्ड के आदर्श नगर का निवासी है। अपनी इस उपलब्धि के पीछे हेमंत अपने पिता स्व. प्रभुदयाल मेहरा को आदर्श मानते हैं। पेशे से पटवारी पिता के २००५ में देहांत के बाद परिवार की जिम्मेदारी निभाने के लिए हेमंत से पढ़ाई छोड़ दी थी। बिना उच्च शिक्षा के रोजगार पाने की दिशा में हेमंत को एप बनाने का सबसे सरल लगा। उसने खुद ही यू ट्यूब की सहायता से एप बनाने की तकनीक में महारथ हासिल कर ली। हेमंत ने कैच द रनिंग घोस्ट, फिशिंग इन रेड सी, पेंगुइन शूट, लवर्स इन रिपन, शैल गेम कॉइन, चेक यूअर लक इन मशीन, रिव्यू माय सिटी, इलेक्शन केम्पेन २०१८ सहित अन्य एप तैयार किए हैं।